«پىكىر»دە مۇنۇلار كۆرسىتىلدى: ھەرقايسى پۇل مۇئامىلە ئاپپاراتلىرى پۇقراۋى كارخانىلار ۋە كىچىك، مىكرو كارخانىلارغا قارىتىلغان پۇل مۇئامىلە مەھسۇلاتلىرى ۋە مۇلازىمىتىدە يېڭىلىق يارىتىشنى زور كۈچ بىلەن ئالغا سىلجىتىپ، پۇقراۋى كارخانىلار ۋە كىچىك، مىكرو كارخانىلارغا يۈزلىنىپ، زاپاس مال، ئۈسكۈنە، پۇل مۇئامىلە مۈلكى، بىلىم مۈلۈك ھوقۇقى قاتارلىق مۈلۈكلەرنى رەنىگە، گۆرۈگە قويۇپ مەبلەغ يۈرۈشتۈرۈش كەسىپلىرىنى قانات يايدۇرۇشى؛ شارائىتى بار پۇل مۇئامىلە ئاپپاراتلىرى «ئالاقە تورى +» ئەندىزىسى بويىچە، پۇقراۋى كارخانىلار ۋە كىچىك، مىكرو كارخانىلار مەبلەغ يۈرۈشتۈرۈش مۇلازىمەت سۇپىسى قۇرۇش ئۈستىدە ئىزدىنىشى؛ تىجارەتتە سەمىمىي، مالىيە ۋە باشقۇرۇش سەۋىيەسى بىر قەدەر يۇقىرى بولغان پۇقراۋى كارخانىلار ۋە كىچىك، مىكرو كارخانىلارغا كىرېدىت قەرز پۇل بېرىشى؛ جۇڭگو خەلق بانكىسى جۇڭجېڭ ئېلىم ھېسابىدىكى پۇل بىلەن مەبلەغ يۈرۈشتۈرۈش مۇلازىمەت سۇپىسىدىن ياخشى پايدىلىنىپ، پۇقراۋى كارخانىلار ۋە كىچىك، مىكرو كارخانىلارنىڭ ئېلىم ھېسابىدىكى پۇل بىلەن مەبلەغ يۈرۈشتۈرۈشىگە مەدەت بېرىشى كېرەك.